VVK+ukas+barn

= Ukas barn = = = Hver uke er det et nytt barn i barnegruppa som blir valgt ut som ukas barn. Hver mandag har vi ukas barn samling hvor barnet selv kan fortelle om sin familie ved å peke på sitt hus med bilder av sin familie og vise barnegruppa hvem og hva som er viktig for det barnet. Barnet velger selv hvor mye det ønsker å dele og hva som er viktig å dele. Barnet er ekspert på sin egen familie.

I løpet av uken skal barnet få litt ekstra fokus igjennom samtaler, ulike aktiviteter og ansvarsoppgaver. I de fleste aktivitetene skal barnet ha med seg andre barn som vi ser at barnet har en god relasjon til. Å være ukas barn skal oppleves som noe spesielt hyggelig for barnet hvor barnet får mulighet til å komme i fokus - men samtidig vise hva det er god på i fellesskap med andre barn og voksne. På fredagen får barnet lov til å ha med seg avdelingsmaskotten og "boka" hjem. I denne boka ønsker vi at familien kan skrive litt om hvordan helgen har vært. På denne måten får barna ansvaret for å ta vare på og gi omsorg. Samtidig som barnehagen og barnegruppa blir enda mer kjent med familien.

I etterkant blir det laget "bok" med bilder av barnet fra noen av aktivitetene fra når det var ukas barn. Denne "boka" brukes som pedagogisk dokumentasjon hvor vi reflekterer og samtaler omkring bildene sammen med barnet og resten av barnegruppa.

__ Vi begrunner aktivitetene knyttet til ukas barn med blant annet: __
 * //Barnehagen skal bidra til at barn utvikler trygghet på og stolthet over egen tilhørighet og respekt for andres kulturelle verdier og ytringer (KD11:34).//
 * //Alle barn skal oppleve glede ved mestring i et sosialt fellesskap (KD11:34).//
 * //I et lekefellesskap legges grunnlag for barns vennskap med hverandre. Å få delta i lek og få venner er grunnlaget for barns trivsel og meningsskaping i barnehagen. I samhandling med hverandre legges grunnlaget for læring og sosial kompetanse (KD11:32).//

Tilbake til forside